A KÖZSZOLGÁLATI TÖRVÉNYSZÉK ELSŐ TANÁCSA ELNÖKÉNEK VÉGZÉSE
2009. június 4.
F‑142/07. sz. ügy
Magdalena Kaminska
kontra
az Európai Unió Régióinak Bizottsága
„Egyezség útján történő rendezés a Közszolgálati Törvényszék kezdeményezésére – Törlés”
Tárgy: Az EK 236. cikk és az EA 152. cikk alapján benyújtott kereset, amelyben M. Kaminska, aki 2004. augusztus 16‑tól a Régiók Bizottságának
kisegítő alkalmazottja, majd 2004. december 1‑jétől 2005. augusztus 31‑ig és 2006. április 16‑tól 2007. szeptember 30‑ig ugyanezen
intézmény ideiglenes alkalmazottja volt, lényegében azt kéri, hogy állapítsák meg részére az egyéb alkalmazottakra vonatkozó
alkalmazási feltételek 25. cikkében előírt napidíjat, amelyet az említett időszaknál ideiglenes alkalmazottként töltött időszak
egy részére vonatkozóan megtagadtak tőle.
Határozat: Az első tanács elnöke elrendeli az F‑142/07. sz., Kaminska kontra Régiók Bizottsága ügynek a Közszolgálati Törvényszék nyilvántartásából
való törlését. A Bizottság köteles megfizetni a felperesnek 11 000 euró átalányösszeget, a felperes ezért cserébe lemond minden
követeléséről, ideértve a költségekre vonatkozókat is. A Közszolgálati Törvényszék megállapítja, hogy a felperes lemond a
Közszolgálati Törvényszék első tanácsa elnökének az F‑142/07. AJ. sz., Kaminska kontra Régiók Bizottsága ügyben 2008. november
27‑én hozott, számára részleges költségmentességet engedélyező végzésének végrehajtásáról is.
Összefoglaló
Tisztviselők – Kereset – A Közszolgálati Törvényszék előtti jogvita egyezség útján történő rendezése – A nyilvántartásból
való törlés
(A Közszolgálati Törvényszék eljárási szabályzata, 69. és 74. cikk)